Ο **Δημήτρης Στεργίου – Καψάλης** είναι διοικητής ίλης ιππικού του ΓΕΣ, ταξίαρχος και πρώην δήμαρχος του Δήμου Πεντέλης.

Εκπαίδευση και επαγγελματική καριέρα
------------------------------------

Ο ∆ημήτρης Στεργίου – Καψάλης γεννήθηκε στην Πεντέλη και στην καταγωγή είναι Σαρακατσάνος. Μαθήτευσε στο δημοτικό σχολείο Πεντέλης τη δεκαετία του 1950 και στο γυμνάσιο Χαλανδρίου τη δεκαετία του 1960. Εισήχθη στη Στρατιωτική Σχολή Ευελπίδων και αποφοίτησε ως αξιωματικός του Όπλου των Τεθωρακισμένων.

Υπηρέτησε τριάντα χρόνια στο Στρατό, αποχωρώντας (με το βαθμό του ταξιάρχου) οικιοθελώς τον Ιούνιο του 1994, προκειμένου να συμμετάσχει στις Ευρωεκλογές του 1994. Φοίτησε στην Εθνική Σχολή Ιππασίας της Γαλλίας (Τμήμα Καθηγητών Ιππασίας), και μετά την αποστράτευσή του ασχολήθηκε ειδικότερα με τη λειτουργία και διαχείριση Ιππικών Εγκαταστάσεων.

Από τον Οκτώβριο του 2016 είναι τακτικό μέλος της Αεροπορικής Ακαδημίας Ελλάδος.

Επαναφορά στο στράτευμα
-----------------------

Μετά από 28 χρόνια αποστρατείας, σε ηλικία 73 ετών, ο Δημήτρης Στεργίου-Καψάλης επανήλθε στο Στράτευμα το 2022, καθώς το ΓΕΕΘΑ και το ΓΕΣ θέλησαν να αξιοποιήσουν τις γνώσεις του σε θέματα εκπαίδευσης αλόγων.

Πολιτική καριέρα
----------------

Ο Καψάλης-Στεργίου ήταν πρόεδρος της Κοινότητας της Πεντέλης από το 1998 ως το 2006 (57,3% το 1998) και 59,7% το 2002, και δήμαρχος του Δήμου Πεντέλης από το 2006 έως σήμερα (80,92% το 2006, 51,39% τη δεύτερη Κυριακή το 2010 και 54,66% πάλι τη δεύτερη Κυριακή το 2014). 

Το Νοέμβριο του 2013 ως δήμαρχος δεν έλεγχε οριακά την πλειοψηφία στο δημοτικό συμβούλιο του Δήμου, μετά από ανεξαρτητοποίηση τριών δημοτικών συμβούλων της παράταξης, η οποία παρά τα όποια αποτελέσματα δεν οδήγησε στην μη επανεκλογή του ως δημάρχου. 

Στα θέματα περιβάλλοντος, συμμετείχε ενεργά στο Σύνδεσμο Δήμων και Κοινοτήτων για την Προστασία και Ανάπλαση του Πεντελικού (Σ.Π.Α.Π.), ο οποίος αριθμεί σήμερα 23 δήμους και κοινότητες μέλη και στον όποιο διετέλεσε πρόεδρος για 5 συνεχείς θητείες. 

Το 2012 μήνυσε την Τουρκική Δημοκρατία για εμπρησμούς σε ελληνικά δάση, διεκδικώντας 50 εκατομμύρια ευρώ (ή 200 σύμφωνα με άλλη πηγή). 

Το 2015 διεκδίκησε την προεδρία της Περιφερειακής Ένωσης Δήμων Αττικής με το Συνδυασμό Ενωμένη Αυτοδιοίκηση Αττικής τον οποίο δημιούργησε, αλλά ο συνδυασμός δεν συμμετείχε στην ψηφοφορία των εκλογών του 2016 για την εκλογή του νέου Προέδρου και Γενικού Γραμματέα.

Παραπομπές
----------

1. 1 2  «Βιογραφικό Δήμος Πεντέλης». Αρχειοθετήθηκε από το πρωτότυπο στις 2 Νοεμβρίου 2016. Ανακτήθηκε στις 24 Οκτωβρίου 2016.
2. ↑  Ο Δημήτρης Στεργίου Καψάλης ανακηρύχθηκε Τακτικό Μέλος της Αεροπορικής Ακαδημίας Ελλάδος[*νεκρός σύνδεσμος*]
3. ↑  «Πολεμική Αρετή των Ελλήνων: Επανέφεραν 73χρονο Ταξίαρχο». *Αrmyvoice.gr*. 22 Οκτωβρίου 2022.
4. ↑  «Υπουργείο Εσωτερικών Αποτελέσματα Εκλογών 1998». Αρχειοθετήθηκε από το πρωτότυπο στις 8 Ιουλίου 2015. Ανακτήθηκε στις 24 Οκτωβρίου 2016.
5. ↑  «Υπουργείο Εσωτερικών Αποτελέσματα Εκλογών 2002». Αρχειοθετήθηκε από το πρωτότυπο στις 8 Ιουλίου 2015. Ανακτήθηκε στις 24 Οκτωβρίου 2016.
6. ↑  Υπουργείο Εσωτερικών Αποτελέσματα Εκλογών 2006
7. ↑   .  Missing or empty `|title=` (βοήθεια) |title=Υπουργείο Εσωτερικών Αποτελέσματα Εκλογών 2010 |accessdate=2016-10-24 |archiveurl= |archivedate=2017-07-20 |url-status=dead }}
8. ↑  Υπουργείο Εσωτερικών Αποτελέσματα Εκλογών 2014
9. ↑  «Έχασε την πλειοψηφία ο Στεργίου». Αρχειοθετήθηκε από το πρωτότυπο στις 11 Νοεμβρίου 2013. Ανακτήθηκε στις 24 Οκτωβρίου 2016.
10. ↑  Βραβεύτηκε ο Δήμαρχος Πεντέλης κ. Δημήτρης Στεργίου-Καψάλης, για την προσφορά του επί 5 συνεχείς θητείες στο Πεντελικό[*νεκρός σύνδεσμος*]
11. ↑  O Δήμαρχος Πεντέλης μήνυσε την Τουρκία για τους εμπρησμούς του 1995
12. ↑  200 εκατ. ευρώ ζητάει ο Δήμος Πεντέλης από το τουρκικό κράτος για την πυρκαγιά του 1995[*νεκρός σύνδεσμος*]
13. ↑  Ο Δημήτρης Στεργίου-Καψάλης δημιουργεί την ΕΝΩΜΕΝΗ ΑΥΤΟΔΙΟΙΚΗΣΗ ΑΤΤΙΚΗΣ[*νεκρός σύνδεσμος*]
14. ↑  «Ο Δήμαρχος Αγίων Αναργύρων – Καματερού, Νίκος Σαράντης νέος Πρόεδρος της Π.Ε.Δ.Α.». Αρχειοθετήθηκε από το πρωτότυπο στις 13 Νοεμβρίου 2016. Ανακτήθηκε στις 24 Οκτωβρίου 2016.